Oma tupa
Kohtalaisen nopeasti.

 Sinisen järven rannalla
 on tupa, pieni tupa,
 mua kultani sinne on kutsunut,
 kun hällä on siihen lupa.

 Sinisen järven rannalla
 on tilkku, pellon pala,
 siinä se leipä lainehtii
 ja aallosta nousee kala.

 Se pelto on pieni, ja tupanen
 kuin pienen linnun pesä,
 mut missä voi viihtyä rakkaus,
 on talvikin siellä kesä.

J. H. Erkko.

J. H. Erkko
Oskar Merikanto